pythainlp/thai_wikipedia_clean_20230101 huggingface dataset:
แต่ก็จะยังมีโอกาสที่จะมีปัจจัยที่ไม่ได้คิดถึงหรือไม่รู้จัก หรือที่ปัจจัยต่าง ๆ จะสัมพันธ์กันอย่างซับซ้อน
ตัวกวนประเภทนี้อาจเป็นข้อจำกัดที่สำคัญที่สุดของงานศึกษาแบบสังเกต
แต่งานศึกษาแบบสุ่ม จะไม่มีตัวกวนประเภทนี้เพราะสุ่มผู้ร่วมการทดลองเข้ากลุ่มต่าง ๆ
ตัวแปรกวนอาจจะแยกประเภทได้โดยแหล่งกำเนิด
เช่น ที่เกิดโดยวิธีวัด (operational confound) โดยวิธีดำเนินการ (procedural confound) และโดยความแตกต่างระหว่างกลุ่มบุคคล (person confound)
ตัวอย่างหนึ่งเช่น สมมุติว่า การบริโภคไอศกรีมมีความสัมพันธ์ทางสถิติกับจำนวนผู้จมน้ำตายในช่วงเวลาหนึ่ง ๆ
คือตัวแปรสองตัวนี้มีสหสัมพันธ์เชิงบวกต่อกันและกัน
ผู้ประเมินเหตุการณ์ อาจจะอธิบายค่าสหสัมพันธ์โดยอนุมานความเป็นเหตุผลของตัวแปรสองตัวว่า ไอศกรีมทำให้จมน้ำตาย หรือเหตุการณ์จมน้ำตายทำให้มีการบริโภคไอศกรีม
แต่ว่า คำอธิบายที่เป็นไปได้มากกว่าก็คือ ความสัมพันธ์ระหว่างการบริโภคไอศกรีมกับการจมน้ำตายเป็นเรื่องเทียม แต่มีตัวแปรที่สามซึ่งเป็นตัวแปรกวน (เช่นฤดู) ที่มีอิทธิพลต่อตัวแปรสองตัวแรก คือ
ในช่วงฤดูร้อน อุณหภูมิที่สูงเพิ่มการบริโภคไอศกรีม และก็เพิ่มจำนวนคนที่ไปเล่นน้ำแล้วจมน้ำตายด้วย
อีกตัวอย่างหนึ่งเช่น ถ้าเราศึกษาความสัมพันธ์ระหว่างลำดับการคลอด (ความเป็นลูกคนที่เท่าไร) และการมีกลุ่มอาการดาวน์ ในกรณีนี้ อายุของคุณแม่จะเป็นตัวแปรกวน คือพบว่า
ในการประเมินความเสี่ยง ปัจจัยเช่น อายุ เพศ ระดับการศึกษา บ่อยครั้งมีผลต่อสุขภาพ ดังนั้น จึงต้องควบคุมปัจจัยเหล่านั้น
แต่ว่า นักวิจัยอาจจะไม่ได้พิจารณาหรือไม่มีข้อมูลเกี่ยวกับปัจจัยอื่น ๆ อีกที่เป็นเหตุ
ตัวอย่างอย่างหนึ่งก็คือการศึกษาผลของการสูบบุหรี่ต่อสุขภาพ
การสูบบุหรี่ การดื่มสุรา และการเลือกทานอาหาร ล้วนแต่เป็นกิจกรรมชีวิตที่เกี่ยวเนื่องกัน
ดังนั้น การประเมินความเสี่ยงของการสูบบุหรี่ ที่ไม่ได้ควบคุมการดื่มสุราหรือการเลือกทานอาหาร อาจจะทำให้ประเมินความเสี่ยงการสูบบุหรี่สูงเกินจริง
มีการประเมินความเสี่ยงของการสูบบุหรี่พร้อมกับตัวกวนในอาชีพต่าง ๆ เช่น พนักงานในเหมืองถ่านหิน
แต่ว่า ถ้าจำนวนตัวอย่างของผู้ไม่สูบบุหรี่หรือผู้ไม่ดื่มสุราน้อยเกินไปในอาชีพนั้น ๆ ค่าประเมินความเสี่ยงอาจจะมีความเอนเอียงว่า การสูบบุหรี่ไม่มีผลเสียต่อสุขภาพในอาชีพนั้น ๆ
การลดโอกาสตัวกวน.
การลดโอกาสการเกิดและผลของปัจจัยกวน สามารถทำได้โดยเพิ่มประเภทและจำนวนการเปรียบเทียบในการวิเคราะห์
แต่ว่า ถ้ามีตัวกวนโดยวิธีวัด (operational confound) หรือโดยวิธีดำเนินการ (procedural confound) การวิเคราะห์เปรียบเทียบกลุ่มย่อย ๆ อาจจะไม่สามารถแสดงให้ปรากฏได้ว่า มีตัวกวน
นอกจากนั้นแล้ว การเพิ่มจำนวนการเปรียบเทียบเป็นกลุ่มย่อย ๆ สามารถเพิ่มปัญหาอย่างอื่น ๆ เช่น multiple comparisons
นอกจากนั้นแล้ว การทบทวนโดยผู้เชี่ยวชาญในระดับเดียวกัน (Peer review) ยังสามารถช่วยลดตัวกวน ไม่ว่าจะทบทวนก่อนเริ่มดำเนินการศึกษา หรือหลังจากที่ทำการวิเคราะห์แล้ว
เพราะว่า การทบทวนเช่นนี้อาศัยความชำนาญงานร่วมกันในสาขาวิชาการ เพื่อกำหนดจุดอ่อนของการออกแบบและการวิเคราะห์งานศึกษา รวมทั้งกลไกที่ผลงานศึกษาอาจมีผลจากตัวกวน
และโดยนัยเดียวกัน การทำซ้ำ (replication) สามารถตรวจสอบความทนทานของผลจากงานศึกษาหนึ่ง ไปยังอีกงานศึกษาหนึ่งที่มีเงื่อนไขและการวิเคราห์ต่าง ๆ กัน (เช่น สามารถควบคุมตัวกวนที่ไม่รู้ หรือไม่ได้คุมในการศึกษาเบื้องต้น)
ปรากฏการณ์ตัวกวนมีโอกาสน้อยกว่าที่จะเกิดและมีผลเหมือน ๆ กัน ในงานศึกษาที่ทำต่างเวลาและต่างสถานที่
ในการเลือกสถานที่เพื่อทำการศึกษา อาจจะต้องบันทึกสิ่งแวดล้อมโดยรายละเอียด เพื่อให้มั่นใจได้ว่า สถานที่มีสิ่งแวดล้อมคล้ายคลึงกัน และดังนั้น มีโอกาสน้อยที่จะมีตัวแปรกวน
และท้ายสุดในเรื่องนี้ ความสัมพันธ์ระหว่างตัวแปรทางสิ่งแวดล้อมที่อาจะเป็นตัวกวนการวิเคราะห์ กับค่าที่วัด สามารถนำมาศึกษาให้ละเอียด
เพราะว่า ข้อมูลที่ได้สามารถนำมาใช้ในแบบจำลองเฉพาะสถานที่ เพื่อกำหนดความแตกต่างที่แบบจำลองทั่วไปอธิบายไม่ได้ ซึ่งอาจจะเป็นความแตกต่างที่เป็นผลจริง ๆ
ขึ้นอยู่กับแบบการศึกษาที่ใช้ มีวิธีหลายอย่างที่สามารถปรับวิธีการศึกษา เพื่อละเว้นหรือควบคุมตัวแปรกวน คือ
แต่ว่า วิธีที่กล่าวมาทั้งหมดนี้มีจุดอ่อน
ตัวกวน
การกวน
ตัวแปรสับสน
ปัจจัยสับสน
ตัวสับสน
Confounding variable
Confounding factor
Confounder
การคำนวณเชิงอารมณ์
การคำนวณเชิงอารมณ์  เป็นการศึกษาว่าด้วยการพัฒนาระบบและอุปกรณ์ที่สามารถรู้จำ แปรผล ประมวลผล และจำลองอารมณ์ของมนุษย์ได้ เป็นสหสาขาที่ผสมผสานกันระหว่างวิทยาการคอมพิวเตอร์ จิตวิทยา และประชานศาสตร์ สาขาการคำนวณเชิงอารมณ์สมัยใหม่นี้เริ่มจากคำนิยามของ โรซาไลนด์ พิการ์ด นักวิทยาศาสตร์คอมพิวเตอร์ที่สถาบันเทคโนโลยีแมสซาชูเซตส์ที่เริ่มใช้คำนี้ในผลงานวิจัยปี ค.ศ. 1995 เกี่ยวกับการคำนวณเชิงอารมณ์ แรงบันดาลใจของงานวิจัยสายนี้คือความต้องการที่จะจำลองความเข้าใจความรู้สึกของคนอื่นของมนุษย์ ต้องการมีเครื่องจักรที่สามารถแปลผลสถานะของอารมณ์ของมนุษย์และปรับเปลี่ยนพฤติกรรมให้ตอบสนองกับอารมณ์นั้นๆของมนุษย์อย่างเหมาะสม
สาขาของการคำนวณเชิงอารมณ์.
การตรวจหาและรู้จำอารมณ์.
การตรวจจับข้อมูลอารมณ์เริ่มต้นจากการใช้เซนเซอร์ที่คอยจับข้อมูลเกี่ยวกับสถานะหรือพฤติกรรมทางกายภาพของผู้ใช้โดยไม่จำเป็นต้องแปรผล ข้อมูลที่ได้เป็นแบบเดียวกับข้อมูลที่มนุษย์ใช้เพื่อรับรู้อารมณ์ของผู้อื่น ตัวอย่างเช่น กล้องวิดีโอที่ตรวจจับการแสดงออกทางสีหน้า ท่าทาง และการเคลื่อนไหวของร่างกาย และไมโครโฟนที่ตรวจจับคำพูด นอกจากนี้ยังมีเซนเซอร์อื่นๆที่สามารถให้ข้อมูลทางสรีรวิทยาได้โดยตรง เช่น การวัดอุณหภูมิร่างกาย คลื่นสมอง และการนำไฟฟ้าที่บริเวณผิวหนัง
ส่วนการรู้จำอารมณ์จะต้องมีการดึงเอารูปแบบที่มีความหมายมาจากข้อมูลสัญญาณที่เก็บรวบรวมมา สามารถทำได้โดยกระบวนการทางการเรียนรู้ของเครื่องในหลากหลายมิติ เช่น การรู้จำคำพูด การประมวลผลภาษาธรรมชาติ การตรวจจับการแสดงออกทางสีหน้า แล้วระบุอารมณ์ออกมา
อารมณ์ในเครื่องจักร.
การคำนวณเชิงอารมณ์ยังมีสาขาย่อยที่เกี่ยวข้องกับการออกแบบอุปกรณ์คำนวณที่จะแสดงความสามารถทางอารมณ์ที่เลียนแบบมนุษย์มา หรือสามารถจะจำลองอารมณ์ออกมาได้อย่างสมจริงและน่าเชื่อถือ ตัวอย่างในทางปฏิบัติ เช่น การใส่อารมณ์ให้กับเอเยนต์ในขณะที่สนทนากับมนุษย์เพื่อเพิ่มอรรถรสและอันตรกิริยาระหว่างมนุษย์กับเครื่องจักร อารมณ์ในมนุษย์มีความเกี่ยวข้องกับฮอร์โมนและนิวโรเปปไทด์อื่นๆ แต่อารมณ์ในเครื่องจักรกลับมีความเกี่ยวข้องกับกระบสนการเรียนรู้ของระบบ ในมุมมองนี้ สถานะทางอารมณ์ของเครื่องจักรนั้นมีความสัมพันธ์กับเส้นโค้งการเรียนรู้ในระบบเรียนรู้
มาร์วิน มินสกี ปรมาจารย์ทางด้านวิทยาศาสตร์คอมพิวเตอร์ หนึ่งในผู้ก่อตั้งสาขาปัญญาประดิษฐ์พยายามเชื่อมโยงอารมณ์เข้ากับความฉลาดของเครื่องจักร โดยอธิบายไว้ในหนังสือชื่อ "The Emotion Machine" ว่า อารมณ์เป็นสิ่งที่ไม่ได้แตกต่างอะไรมากกับวิธีการที่เราเรียกว่า "การคิด"
เทคโนโลยีด้านการคำนวณเชิงอารมณ์.
การตรวจจับอารมณ์จากคำพูด.
งานวิจัยนี้เอาแนวคิดที่ว่าระบบประสาทอัตโนมัติสามารถเปลี่ยนคำพูดของเราได้ การใช้ข้อมูลเหล่านี้จึงทำให้ระบบสามารถรู้จำอารมณ์จากสิ่งที่ถอดมาจากคำพูดได้ ตัวอย่างเช่น คำพูดที่เกิดจากความกลัว ความโกรธ หรือความสนุก มักจะทำให้คำพูดออกมาเร็ว ดัง และสีระดับเสียงที่สูงขึ้นและกว้างขึ้น ในขณะที่อารมณ์อื่นๆอย่างความเหนื่อย ความเบื่อ หรือความเศร้านั้นทำให้การพูดช้าลงและระดับเสียงต่ำลงได้ การรู้จำอารมณ์จากคำพูดนั้นใช้วิธีการวิเคราะห์รูปแบบที่อยู่ในคำพูดนั้นๆ พารามิเตอร์ของเสียงอย่างเช่น ตัวแปรของระดับเสียง อัตราความเร็วของคำพูด สามารถนำมาใช้เพื่อการหารูปแบบดังกล่าวได้
การรู้จำคำพูด เป็นเทคนิคที่ดีที่ทำให้เข้าถึงสถานะทางอารมณ์ของคนได้ แต่ผลที่ออกมายังถือว่าต่ำเมื่อเทียบกับเทคนิคอื่น โดยเฉพาะการใช้สัญญาณจากสรีระร่างกายหรือการแสดงออกทางสีหน้า แต่ลักษณะของคำพูดนั้นถือว่ามีความคล้ายคลึงกันในแต่ละวัฒนธรรม จึงเป็นอีกเทคนิคหนึ่งที่ยังน่าสนใจและมีศักยภาพอยู่
การตรวจจับอารมณ์จากใบหน้า.
การตรวจจับและประมวลผลการแสดงออกจากสีหน้า สามารถทำได้หลายวิธี เช่น การตรวจวัดแสง การใช้แบบจำลองมาร์คอฟซ่อนเร้น การประมวลผลจากโครงข่ายประสาทเทียม หรือโมเดลอื่นๆ นอกจากนี้ยังมีการนำเทคนืคอื่นๆเข้ามาผสมผสาน เช่น การใช้การแสดงออกทางสีหน้าร่วมกับคำพูด หรือร่วมกับท่าทางของมือ มาใช้ในการประเมินสถานะของอารมณ์ที่แม่นยำมากขึ้น
การตรวจจับอารมณ์จากท่าทาง.
ท่าทาง เป็นอีกสิ่งหนึ่งที่สามารถใช้เพื่อการตรวจจับสถานะทางอารมณ์ของคนได้ โดยเฉพาะเมื่อใช้ร่วมกับการรู้จำคำพูดและสีหน้า ท่าทางสามารถบ่งบอกความรู้สึกบางอย่างได้เพราะแต่ละท่าทางก็มีจุดประสงค์ที่แตกต่างกัน เช่น เราอาจจะยกไหลขึ้นเมื่อไม่รู้ว่าจะตอบคำถามอย่างไร หรือาจจะใช้ท่าทางประกอบคำพูดเมื่อต้องสื่อสารกับผู้อื่น การทำท่าทางอาจจะมีวัตถุหรือไม่มีวัตถุประกอบก็ได้ ท่าทางในกรณีที่ไม่มีวัตถุประกอบได้แก่ การปรบมือ การโบกมือ หรือส่งสัญญาณเรียก ส่วนท่าทางที่มีวัตถุประกอบอาจจะเป็นการชี้ไปที่วัตถุใดวัตถุหนึ่ง คอมพิวเตอร์ควรจะสามารถรู้จำและวิเคราะห์องค์ประกอบเหล่านี้ได้และตอบสนองในทางที่มีความหมาย เพื่อให้ได้ส่วนเชื่อมต่อระหว่างคอมพิวเตอร์กับมนุษย์ที่มีประสิทธิภาพ
การตรวจจับอารมณ์จากท่าทางของร่างกายนั้นสามารถทำได้หลายวิธี สามารถแบ่งได้เป็น 2 ประเภทหลักๆคือ แบบสองมิติ และแบบสามมิติ ในประเภทการตรวจจับอารมณ์แบบสามมิตินั้นจะใช้ข้อมูลที่มาในรูปแบบสามมิติเพื่อดึงเอาตัวแปรที่สำคัญ เช่น การเคลื่อนไหวของมือหรือข้อต่อ ส่วนแบบสองมิตินั้น ระบบจะวิเคราะห์ภาพหรือวิดีโอแล้วแปรความหมายโดยตรง
การตรวจจับอารมณ์จากสรีระร่างกาย.
สัญญาณจากสรีระร่างกายสามารถใช้เพื่อตรวจจับอารมณ์ได้ สัญญาณเหล่านี้มีหลายประเภท ตั้งแต่คลื่นและอัตราการเต้นของหัวใจ การตอบสนองของกล้ามเนื้อใบหน้า การนำไฟฟ้าที่บริเวณผิวหนัง ความดันเลือด จนถึงคลื่นสมอง การศึกษาอารมณ์ด้วยวิธีการนี้ยังถือว่าเป็นวิธีที่ใหม่และได้รับความสนใจอย่างมากในระยะหลัง เพราะเป็นวิธีที่สามารถเข้าถึงอารมณ์ของมนุษย์ได้โดยตรง
การชื่นชมสุนทรียภาพด้วยสายตา.
สุนทรียภาพ หมายถึงหลักการชื่นชมความงามโดยธรรมชาติ การตัดสินว่างามหรือไม่นั้นเป็นสิ่งที่ขึ้นอยู่กับบุคคล นักวิทยาศาสตร์บางกลุ่มพยายามจะสร้างระบบที่ประเมินดูคุณภาพของความงามนี้ เช่น ศึกษาความงามโดยใช้เทคนิคทางการเรียนรู้ของเครื่อง วิธีการนี้สามารถแยกแยะภาพที่น่าประทับใจและไม่น่าประทับใจได้บ้าง
การคำนวณเชิงอารมณ์สามารถประยุกต์ใช้กับเทคโนโลยีการศึกษาได้ โดยสามารถใช้เพื่อประเมินว่าสไตล์การนำเสนอของผู้สอนนั้นทำให้ผู้เรียนรู้สึกเบื่อ สนใจ หงุดหงิด หรือประทับใจอย่างไร นอกจากนี้ยังสามารถนำไปใช้ในงานบริการด้านจิตวิทยาได้ด้วย เช่น สามารถนำไปตรวจจับสถานะทางอารมณ์ของผู้เข้ารับการปรึกษาทางจิตวิทยา
ระบบหุ่นยนต์ ที่สามารถรับรู้อารมณ์ของสิ่งหภายนอกก็สามารถทำงานได้อย่างยืดหยุ่นมากขึ้น เช่น หุ่นยนต์สัตว์เลี้ยงที่สามารถรับรู้อารมณ์ของผู้เลี้ยง ก็อาจจะทำหน้าที่ได้อย่างสมจริงและมีความอัตโนมัติมากยิ่งขึ้น
นอกจากนี้ การคำนวณเชิงอารมณ์ยังสามารถนำไปใช้ในทางการสังเกตสังคมได้ เช่น ในรถยนต์ก็สามารถนำระบบนี้ไปวัดดูอารมณ์และสมาธิของผู้ขับได้ จึงเป็นมาตรการวัดความปลอดภัยได้ระดับหนึ่ง หรืออาจนำการคำนวณเชิงอารมณ์ไปปรับปรุงประสิทธิภาพของระบบปฏิสัมพันธ์ระหว่างมนุษย์และคอมพิวเตอร์ได้ เช่น ตรวจสอบดูว่าผู้ใช้รู้สึกอย่างไรบ้าง หรืออาจจะส่งสัญญาณเตือนก่อนที่ผู้ใช้จะได้รับอีเมล์ที่ก่อให้เกิดอาการโกรธ หรือาจจะเลือกเล่นเพลงที่เหมาะสมกับอารมณ์ในปัจจุบัน
มาร์วิน มินสกี
มาร์วิน ลี มินสกี ( (9 สิงหาคม ค.ศ. 1927- 24 มกราคม ค.ศ. 2016) เป็นนักวิทยาศาสตร์คอมพิวเตอร์ชาวอเมริกันในสาขาปัญญาประดิษฐ์ เป็นหนึ่งในผู้ร่วมก่อตั้งศูนย์ปฏิบัติการวิจัยปัญญาประดิษฐ์ที่สถาบันเทคโนโลยีแมสซาชูเซตส์ และผู้เขียนหนังสือด้านปัญญาประดิษฐ์และปรัชญามากมาย
มาร์วิน มินสกี เกิดที่นครนิวยอร์ก สหรัฐอเมริกา เป็นบุตรของจักษุศัลยแพทย์และหญิงชาวยิว เข้ารับศึกษาโรงเรียน Ethical Culture Fieldston School และโรงเรียน Bronx High School of Science ก่อนจะไปศึกษาต่อที่วิทยาลัยฟิลลิปส์ ก่อนจะเข้าเป็นทหารเรือให้กับกองทัพเรือสหรัฐอเมริกาในช่วง ค.ศ. 1944 ถึง ค.ศ. 1945 จบการศึกษาระดับปริญญาตรีที่มหาวิทยาลัยฮาร์วาร์ดเมื่อปี ค.ศ. 1950 และปริญญาเอกด้านคณิตศาสตร์จากมหาวิทยาลัยปรินซ์ตันในปี ค.ศ. 1954 หลังจบการศึกษา ได้เข้าเป็นอาจารย์ที่สถาบันเทคโนโลยีแมสซาชูเซตส์ตั้งแต่ปี ค.ศ. 1958 ในปีต่อมา ได้ร่วมมือกับจอห์น แม็กคาร์ธีย์ก่อตั้งศูนย์ปฏิบัติการวิจัยคอมพิวเตอร์และปัญญาประดิษฐ์ ที่สถาบันเทคโนโลยีแมสซาชูเซตส์ อันถือเป็นหนึ่งในต้นกำเนิดสาขาปัญญาประดิษฐ์ ปัจจุบัน ดำรงตำแหน่งศาสตราจารย์ด้านวิศวกรรมไฟฟ้าและวิทยาการคอมพิวเตอร์
ไอแซค อสิมอฟ นักเขียนนิยายวิทยาศาสตร์ชื่อดังชาวอเมริกันเชื้อสายรัสเซีย ยกว่ามินสกีเป็นหนึ่งในสองบุคคลที่เขายอมรับว่ามีความฉลาดมากกว่าเขา อีกคนหนึ่งคือ คาร์ล เซแกน นักดาราศาสตร์ชาวอเมริกัน
มินสกี เป็นผู้ประดิษฐ์หน้าจอดิสเพลย์แสดงกราฟิกแบบสวมหัวเครื่องแรกของโลกในปี ค.ศ 1963 และกล้องคอนโฟคอลในปี ค.ศ. 1957 อันเป็นที่มาของกล้องกล้องจุลทรรศน์แบบคอนโฟคอลชนิดที่ใช้เลเซอร์ในการสแกนที่ใช้กันในปัจจุบัน นอกจากนี้ยังได้พัฒนาหุ่นยนต์เต่า และเครื่อง SNARC เครื่องจักรที่เรียนรู้จากโครงข่ายประสาทเทียมแบบต่อสุ่มเครื่องแรกในปี ค.ศ. 1951
มินสกีเขียนหนังสือเรื่อง "Perceptrons" ร่วมกับเซย์มัวร์ เพเพิร์ต ที่เป็นผลงานวิชาการสำคัญสำหรับการวิเคราะห์โครงข่ายประสาทเทียม หนังสือเล่มนี้ได้รับการกล่าวถึงมากในประวัติศาสตร์ของสาขาปัญญาประดิษฐ์ บ้างก็ว่าเป็นหนังสือสำคัญที่ทำให้นักวิจัยเริ่มตีตัวออกห่างจากโครงข่ายประสาทเทียมในช่วงคริสต์ทศวรรษที่ 1970 จนนำมาสู่ช่วงยุคตกต่ำของปัญญาประดิษฐ์ นอกจากนี้ยังเป็นผู้นำเสนอแบบจำลองทางปัญญาประดิษฐ์อีกมากมาย เช่น ในหนังสือเรื่อง "A framework for representing knowledge" ก็เป็นผู้สร้างมุมมองใหม่ในการเขียนโปรแกรม มินสกียังได้กล่าวถึงความเป็นไปได้ที่มนุษย์ต่างดาวที่สามารถพูดและคิดได้เหมือนมนุษย์อีกด้วย
ในช่วงคริสต์ทศวรรษที่ 1970 ที่ศูนย์ปฏิบัติการวิจัยปัญญาประดิษฐ์ สถาบันเทคโนโลยีแมสซาชูเซตส์ มินสกีและเซย์มัวร์ เพเพิร์ตร่วมกันพัฒนาทฤษฎีที่เรียกว่า Society of Mind เป็นทฤษฎีที่พยายามจะอธิบายว่าสิ่งที่เราเรียกกันว่าความฉลาดนั้นแท้ที่จริงแล้วเป็นผลผลิตจากอันตรกิริยาระหว่างส่วนที่ไม่ฉลาด มินสกีชี้ว่าไอเดียนี้มีจุดกำเนิดมาจากงานวิจัยของตนเองที่พยายามจะสร้างเครื่องจักรที่ใช้แขนกล กล้องวิดีโอ และคอมพิวเตอร์ จากนั้นในปี ค.ศ. 1986 มินสกีได้ตีพิมพ์หนังสือชื่อ "The Society of Mind" ที่อธิบายถึงทฤษฎีดังกล่าวให้คนทั่วไปสามารถเข้าถึงได้
ในเดือนพฤศจิกายน ค.ศ. 2006 มินสกีได้ตีพิมพ์หนังสืออีกเล่มคือ "The Emotion Machine" เป็นหนังสือที่เกี่ยวกับทฤษฎีการคิดของมนุษย์ โดยเสนอว่าเราควรจะแทนที่แนวคิดที่ง่ายๆด้วยแนวคิดที่ซับซ้อน
รอซาลินด์ พีคาร์ด
รอซาลินด์ ไรต์ พีคาร์ด  เป็นศาสตราจารย์ที่สถาบันเทคโนโลยีแมสซาชูเซตส์ เป็นผู้อำนวยการกลุ่มวิจัยการคำนวณเชิงอารมณ์ ที่ศูนย์ปฏิบัติการวิจัยสื่อ สถาบันเทคโนโลยีแมสซาชูเซตส์ และผู้อำนวยการร่วมบริษัท Affectiva ปัจจุบันเป็นสมาชิกของสถาบันวิชาชีพวิศวกรไฟฟ้าและอิเล็กทรอนิกส์
พีคาร์ดมีชื่อเสียงในฐานะเป็นผู้ริเริ่มสาขาทางวิทยาศาสตร์คอมพิวเตอร์สาขาหนึ่งที่เรียกว่า การคำนวณเชิงอารมณ์ (affective computing) หลังจากที่ได้ตีพิมพ์หนังสือชื่อ "Affective Computing" อันเป็นหนังสือที่อธิบายถึงความสำคัญของ "อารมณ์" ในความฉลาดของเครื่องจักร โดยชี้ว่าอารมณ์ของมนุษย์นั้นมีความสำคัญในการสื่อสารระหว่างบุคคล และหุ่นยนต์และคอมพิวเตอร์ชนิดที่สวมใส่กับคนก็น่าจะมีความสามารถในการรู้จำอารมณ์ของคนได้เช่นกัน พีคาร์ดมีผลงานการวิจัยต่อยอดในการศึกษาโรคออทิซึมและการสร้างเครื่องมือที่ช่วยให้มนุษย์แยกแยะความแตกต่างของอารมณ์แม้เพียงเล็กน้อยได้
มะขามป้อมอินเดีย
สกุลปลากะพงขาว
"ทิ้งไว้กลางทาง" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ &amp; เกียรติยศ มาลาทอง ออกจำหน่ายในวันที่ 1 กรกฎาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่
มิวสิควีดิโอ เพลง ทิ้งไว้กลางทาง เป็นเพลงที่เล่าในมุมมองของ “ความรักที่เสียสละ” การเลิกกันไม่มีใครถูกใครผิดกว่ากัน สำหรับการถ่ายทำเอ็มวีนี้ ใช้สถานที่ถ่ายทำในกรุงเทพฯ ไม่ว่าจะเป็น ถนนข้าวสาร สุขุมวิท สาทร สีลม แล้วก็มีไปปิดสะพานกรุงเทพกันคืนนึง ต้องการให้เห็นว่าการถูกทิ้งมันเป็นเครื่องหมายที่เหมือนยืนอยู่กลางทางที่มันไม่มีอะไรเลย
ที่มาจากเพลง มาจากความรักที่เสียสละด้วยความเข้าใจ เป็นเพลงที่ใช้ภาษาเรียบง่าย ถ่ายทอดด้วยความรู้สึกที่จริงใจ และดนตรีที่ไม่ซับซ้อนภายใต้แนวคิด เรียบง่ายแต่ให้เต็มไปด้วยความรู้สึก
โดยเพลง "ทิ้งไว้กลางทาง" จะถูกดำเนินเรื่องทางผ่านบทเพลงเป็นละครซี่รีย์ทางผ่านช่อง GMM25 ออกอากาศทุกวันศุกร์ ตั้งแต่ 16 ตุลาคม – 6 พฤศจิกายน พ.ศ. 2558
เพลง "ทิ้งไว้กลางทาง" สร้างสถิติมียอดวิวในยูทูบเกิน 1 ล้านวิว หลังได้เผยแพร่ออกไปได้แค่ 6 ชั่วโมง และได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
ละครชุด.
จากกระแสเพลงที่สามารถคว้ายอดวิวในยูทูบได้ถึง 100,000,000 วิว จึงได้มีการต่อยอดมาทำเป็นละครชุดในชื่อ "ทิ้งไว้กลางทาง The Series" 4 ตอนจบ ผ่านช่อง GMM25 ออกอากาศทุกวันศุกร์ เวลา 21:15 – 22:15 น. ตั้งแต่ 16 ตุลาคม – 6 พฤศจิกายน พ.ศ. 2558 ที่มาจากปลายปากกาของ "เนปาลี" หรือ วรรธนา วีรยวรรธน ผลิตโดยบริษัท จีเอ็มเอ็ม แชนแนล จำกัด (จีเอ็มเอ็ม 25) นำแสดงโดย
ช็อกโกบอล มูกาอิ
ฮิโรชิ "ช็อกโกบอล" มูกาอิ (; เกิด 15 ธันวาคม ค.ศ. 1966) เป็นนักแสดงหนังโป๊ญี่ปุ่น และเป็นอดีตนักมวยปล้ำอาชีพ
ช็อกโกบอล มูกกาอิ เกิดที่ชิบูกาวะ, จังหวัดกุมมะ, ประเทศญี่ปุ่น วันที่ 15 ธันวาคม ค.ศ. 1966 ชื่อเล่นของ มูกาอิ เกิดจากความคล้ายคลึงของถุงอัณฑะสีน้ำตาลเข้มของเขากับขนมช็อคโกบอล
จะเด็ด/บาเยงนอง
โจนส์ ออฟ อาร์ก
TRS-DOS
PRO-DOS หรือ apple II เป็นระบบของเครื่องไมโครคอมพิวเตอร์ส่วนบุคคลรุ่นแรกที่บริษัทแอปเปิลผลิตออกมาสู่ตลาด คอมพิวเตอร์ชุดนี้ได้ก่อให้เกิดความเปลี่ยนแปลงที่เป็นประโยชน์ในเชิงการใช้สอยอย่างมหาศาล ในวงการคอมพิวเตอร์ หลังจากที่แอปเปิลทูออกสู่ตลาดแล้ว บริษัทแอปเปิลก็ได้ผลิตแอปเปิลทูอี (Apple IIe) และแอปเปิล ทรี (Apple III)ตามกันออกมาอยู่ชั่วระยะหนึ่ง แล้วบริษัทแอปเปิลคอมพิวเตอร์ก็ตัดสินใจหยุดผลิตชุดแอปเปิล ทรี หันมาผลิตชุดแมคอินทอชซึ่งมีส่วนแบ่งการตลาดสูงมากในปัจจุบัน
ไผ่ซาง
ไผ่ซาง  เป็นไผ่ขนาดกลาง มีเหง้าใต้ดิน ลำต้นเหนือดินขึ้นเป็นกอแต่ไม่แน่นมาก โคนของลำต้นแตกกิ่ง กิ่งตรงกลางใหย่กว่ากิ่งอื่นและตั้งฉากกับลำต้น กิ่งอ่อนสีเขียวนวล กิ่งแก่สีเขียวอมเหลือง บริเวณข้อพองออกเล็กน้อย ใบห้อยลง ดอกออกเป็นกระจุกกลม แก่จะมีหนามแหลมคม ชาวขมุและชาวลัวะใช้หน่ออ่อนใส่แกงหรือจิ้มน้ำพริก ใช้ไม่ไผ่สร้างบ้านเรือน เครื่องจักสาน
แจง
แจงหรือแกง เป็นไม้ยืนต้นขนาดเล็กในวงศ์ Capparaceae ผลัดใบในช่วงสั้นๆทรงพุ่มแน่นทึบ ใบประกอบ ผลรูปรีหรือกลม สุกแล้วเป็นสีเหลืองฉ่ำน้ำ ออกดอกช่วงมกราคม – มีนาคม ผลแก่ในเดือนพฤษภาคม – มิถุนายน กระจายพันธุ์ในภาคตะวันออกเฉียงเหนือ ภาคกลาง และภาคตะวันตก พบครั้งแรกในประเทศไทยโดย J.E. Teijsmann ชาวเนเธอร์แลนด์ที่จังหวัดราชบุรี ชื่อสปีชีส์ตั้งตามประเทศไทย ใช้เป็นไม้ประดับ
Maerua siamensis
ครามป่าใบต่าง
ครามป่าใบต่าง เป็นพืชในสกุลคราม พบในกัมพูชา ลาว เวียดนาม ในไทยพบทางภาคตะวันออกและตะวันออกเฉียงเหนือ กิ่งอ่อนมีขนหนาแน่น ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง เมล็ดทรงกระบอก สีเหลือง มันวาว
Indigofera aralensis
ครามดอกม่วง
ครามดอกม่วง เป็นพืชในสกุลคราม พบใน ศรีลังกา อินเดีย เนปาล บังกลาเทศ พม่า จีน และเวียดนาม ในไทยพบทางภาคเหนือตามริมถนน ใบประกอบแบบขนนก ดอกช่อ ริ้วประดับรูปสามเหลี่ยม ดอกสีม่วงเข้ม ฝักทรงกระบอก เหยียดทรง เกือบเกลี้ยง
ครามเช้า
ครามเช้า เป็นพืชในสกุลคราม เป็นไม้พุ่ม ใบประกอบแบบขนนก ดอกช่อยาว มีริ้วประดับรูปแถบ กลีบดอกสีขาว ฝักทรงกระบอก เหยียดตรง พบในจีนและลาว ในไทยพบทางภาคเหนือ
Indigofera caudata
การหมักอุตสาหกรรม
ทางด่วนเหนือ–ใต้ สายเหนือ
ทางด่วนเหนือ–ใต้ สายเหนือ  ซึ่งมีหมายเลขเป็น E1 เป็นส่วนหนึ่งของทางหลวงเอเชียสาย 2 เป็นทางหลวงในมาเลเซียตะวันตกที่มีการควบคุมการเข้าออก และมีการชำระค่าผ่านทาง มีระยะทาง เป็นเส้นทางในส่วนเหนือของทางด่วนเหนือ–ใต้ของประเทศมาเลเซีย เส้นทางผ่านรัฐทางตะวันตกเฉียงเหนือ ได้แก่ รัฐเกอดะฮ์ รัฐปีนัง รัฐเประ และรัฐเซอลาโงร์ มีจุดเริ่มต้นทางทิศเหนือที่ด่านตรวจคนเข้าเมืองบูกิตกายูฮีตัมในรัฐเกอดะฮ์ ซึ่งตั้งอยู่บนชายแดนมาเลเซีย-ไทย และสิ้นสุดที่บูกิตลันจัน ในรัฐเซอลาโงร์ ซึ่งตัดกับทางด่วนหุบเขากลังใหม่ ทางด่วนสายนี้ดำเนินการโดยพลัสเอกซ์เพรสเวย์
ทางด่วนสายนี้มีแนวเส้นทางจากเหนือไปใต้ ใกล้กับชายฝั่งทะเลทางทิศตะวันเฉียงเหนือของคาบสมุทร เชื่อมเมืองใหญ่ต่าง ๆ ได้แก่ อาโลร์เซอตาร์ บัตเตอร์เวิร์ท ไตปิง อีโปะฮ์ และราวัง และผ่านหมู่บ้านชนบทต่าง ๆ ทางด่วนสายนี้มีเส้นทางขนานไปกับทางหลวงมาเลเซียหมายเลข 1 ที่มีอยู่แล้ว และมีการใช้เส้นทางร่วมกันกับทางด่วนสายนี้จากเมืองบูกิตกายูฮีตัมถึงเมือง Jitra
ฟรีดริช ฟร็อม
พลเอกอาวุโส ฟรีดริช วิลเฮล์ม วัลเดอมาร์ ฟร็อม  เป็นนายทหารบกเยอรมัน เข้าร่วมสงครามโลกครั้งที่หนึ่งในยศร้อยโท ต่อมาเมื่อพรรคนาซีขึ้นสู่อำนาจ ฟร็อมได้รับตำแหน่งผู้บัญชาการกำลังสำรอง ในช่วงปฏิบัติการบาร์บาร็อสซา ฟร็อมซึ่งมีตำแหน่งเป็นผู้บัญชาการกำลังสำรอง ก็เป็นหนึ่งในผู้ที่มีอำนาจสูงสุดในกองทัพ เขามีส่วนรู้เห็นถึงแผนลับ 20 กรกฎาคมและปฏิบัติการวัลคือเรอ แต่เมื่อแผนการล้มเหลว ฟร็อมได้สั่งประหารชีวิตผู้สมคบคิดหลายคนเพื่อปิดปากไม่ให้พาดพิงมาถึงตน แต่กระนั้น วันที่ 22 กรกฎาคม ค.ศ. 1944 เขาถูกจับกุมและถูกตัดสินว่ามีความผิดฐานปฏิบัติหน้าที่ผิดพลาดร้ายแรง ฟร็อมถูกประหารชีวิตเมื่อวันที่ 12 มีนาคม ค.ศ. 1945
ทอม วิลคินสัน นักแสดงชาวอังกฤษ รับบทเป็นนายพลฟร็อม ในภาพยนตร์ "ยุทธการดับจอมอหังการ์อินทรีเหล็ก"
คริส สตีล (นักแสดง)
คริส สตีล (; 17 มีนาคม ค.ศ. 1966 — ) เป็นนักแสดงภาพยนตร์ลามกชาวอเมริกัน, นักแสดงชาย, นักเขียน, ผู้กำกับ และเป็นผู้เชี่ยวชาญการผลิตภาพยนตร์ลามกเกย์
ไอเกนเฟซ
ไอเกนเฟซ (en: Eigenface) เป็นชื่อเรียกเซตของ ไอเกนเวกเตอร์ ซึ่งใช้ในระบบการรู้จำใบหน้า ตัวกลุ่มของเวกเตอร์นี้ พัฒนาขึ้นโดย สิโรวิชย์ และ เคอร์บี้ ในปี พ.ศ. 2530 ถูกนำมาใช้แยกแยะลักษณะในหน้ามนุษย์เป็นครั้งแรกโดย แมทธิว เตริก และ อเล็กซ์ เพนท์แลนด์ รูปแบบการใช้งานทำโดยเปรียบเทียบลักษณะของภาพกับ เวกเตอร์ในเบสิคเซต
ไอเกนเฟซ เป็นชื่อที่รู้จักกันดีกว่า ไอเกนพิกเจอร์ แต่โดยพื้นฐานล้วนมาจาก วิธีการของ สิโรวิชย์ และ เคอร์บี้ ในทฤษฏีเรื่องการวิเคราะห์ส่วนประกอบ หรือที่เรียกโดยย่อว่า PCA ยกตัวอย่างเช่นหน้าที่ 1 เมื่อเปรียบเทียบกับเบสิคเซต มีความเหมือนกับ ไอเกนเฟซ 1 10เปอร์เซนต์ เหมือนกับ ไอเกนเฟซ 2 55เปอร์เซนต์ เหมือนกับ ไอเกนเฟซ 3 ติดลบ 3เปอร์เซนต์ เมื่อนำหน้าที่ 2 มาเปรียบเทียบ แล้วได้สัดส่วนของเปอร์เซนต์ในทิศทางเดียวกันนี้ ก็ถือว่า หน้าที่ 1 กับ หน้าที่ 2 นั้นเป็นหน้าเดียวกัน
อ็อม ยุน-ช็อล
อ็อม ยุน-ช็อล (; 18 พฤศจิกายน ค.ศ. 1991 —) เป็นนักยกน้ำหนักชาวเกาหลีเหนือ เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 56 กก. ชาย
ปลาริวกิว ปลาเลียวเซียว หรือ ปลาลู่ทู่  ปลาทะเลชนิดหนึ่ง จำพวกปลาหนัง ในวงศ์ปลากดทะเล (Ariidae)
มีรูปร่างคล้ายคลึงกับปลากดหรือปลาแขยงที่พบในน้ำจืด หรือปลากดทะเลชนิดอื่น ๆ แต่มีขนาดใหญ่มากกว่า มีลำตัวยาวและค่อนข้างกลม หางแบนข้างและหัวใหญ่ ด้านหลังตรงหัวเป็นกระดูกแข็ง หน้าแหลม จะงอยปากยาว ปากกว้าง ฟันมีขนาดเล็กและสั้น มีหนวดใต้คาง 2 คู่และริมฝีปากบน 1 คู่ ครีบหลังและครีบอกมีเงี่ยงเป็นหนามแหลมครีบละหนึ่งอัน ครีบไขมันเล็กอยู่ใต้โคนหาง ครีบหางเป็นแฉกลึก พื้นลำตัวสีน้ำตาลปนเทา ท้องสีขาวนวล ครีบต่าง ๆ สีเทาคล้ำ ครีบไขมันสีดำ
กินปลาและสัตว์น้ำที่อาศัยอยู่ตามบริเวณหน้าดินเป็นอาหาร จัดเป็นปลาอุก หรือปลากดทะเลที่มีขนาดใหญ่ มีความยาวเต็มที่ได้ถึง 1.2 เมตร แต่ความยาวเฉลี่ย 30–40 เซนติเมตร
พบกระจายพันธุ์ตามพื้นทะเลที่เป็นโคลนหรือโคลนเหลว บางครั้งอาจพบได้ในบริเวณปากแม่น้ำที่เป็นน้ำกร่อยหรือน้ำจืด ในน่านน้ำไทยพบทั้งอ่าวไทยและทะเลอันดามัน
เป็นปลาที่ใช้เนื้อในการบริโภคกันจนเป็นที่รู้จักดี รวมถึงแปรรูปเป็นปลาเค็มหรือปลาหวาน ไข่ของปลาริวกิวนิยมนำมาทำเป็นแกงส้มเหมือนปลากดทะเลชนิดอื่น ๆ แต่ไข่ปลาริวกิวนั้นมีความคาวมาก เมื่อจะนำมาปรุงอาหารต้องล้างน้ำหลาย ๆ ครั้ง ปลาจะมีไข่ได้ทุกฤดูกาล แต่ช่วงที่ไข่สมบูรณ์มากที่สุด คือ ช่วงฤดูหนาวหรือช่วงปลายฝนต้นหนาว
Netuma thalassina
ปลาเรียวเซียว
ปลาลู่ทู
Arius thalassinus
ฮูลิโอ เซซ่าร์
คิม อึน-กุก
คิม อึน-กุก (; 28 ตุลาคม ค.ศ. 1988 —) เป็นนักยกน้ำหนักชาวเกาหลีเหนือ
เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 62 กก. ชาย
คิมเป็นนักกีฬาในสังกัดเอพริล 25 สปอร์ต คลับ
เฮ็นนิง ฟ็อน เทร็สโค
แฮร์มัน เฮ็นนิง คาร์ล โรแบร์ท ฟ็อน เทร็สโค  หรือ เฮ็นนิง ฟ็อน เทร็สโค (10 มกราคม ค.ศ. 1901 – 21 กรกฎาคม ค.ศ. 1944) เป็นนายทหารชาวเยอรมัน เกิดในครอบครัวทหารที่เมืองมัคเดอบวร์ค เขาเข้ารับราชการในกรมทหารราบที่ 9 พ็อทซ์ดัม ขณะมีอายุเพียง 16 ปี และได้รับกางเขนเหล็กชั้นที่ 1 จากวีรกรรมในยุทธการที่แม่น้ำมาร์นครั้งที่สอง หลังสงครามโลกครั้งที่หนึ่ง เทร็สโคลาออกจากกองทัพเพื่อไปเรียนต่อด้านกฎหมายและเศรษฐศาสตร์ และแต่งงานกับบุตรสาวคนหนึ่งของครอบครัวทหาร เขากลับเข้ารับราชการทหารอีกครั้งด้วยการสนับสนุนจากเพาล์ ฟ็อน ฮินเดินบวร์ค และเริ่มรับรู้ถึงแผนการของอดอล์ฟ ฮิตเลอร์ ที่ตั้งใจจะก่อสงครามโลกอีกครั้ง เทร็สโคมีส่วนในการบุกครองโปแลนด์และยุทธการที่ฝรั่งเศส รวมถึงดูแลพื้นที่ริมฝั่งแม่น้ำนีเปอร์ในปฏิบัติการบาร์บาร็อสซา
เคนเนธ บรานาห์ นักแสดงชาวไอร์แลนด์เหนือ รับบทเป็นนายพลเทร็สโค ในภาพยนตร์ "ยุทธการดับจอมอหังการ์อินทรีเหล็ก"
ซ็อท
&lt;parentid&gt;9566050&lt;/parentid&gt;
&lt;timestamp&gt;2021-09-22T02:51:59Z&lt;/timestamp&gt;
&lt;comment&gt;Rescuing 3 sources and tagging 0 as dead.) #IABot (v2.0.8.1&lt;/comment&gt;
ซ็อท เป็นบริษัทผลิตภัณฑ์นม เริ่มตั้งที่แมร์ทิงเงิน เยอรมนี ใน ค.ศ. 1926 ซ็อทมีผลิตภัณฑ์ต่าง ๆ จากนม รวมถึงนม เนยแข็ง ครีม และโยเกิร์ต ที่ตั้งโรงงานใหญ่อยู่ที่แมร์ทิงเงิน (บาวาเรีย) โรงงานผลิตอื่น ๆ ตั้งอยู่ที่กึนทซ์บวร์ค เยอรมนี โปแลนด์: ออปอแล กวอกอวอ (ใกล้ทอรูน) และราชีบุร์ช โรงงานผลิตที่บอสเนียและเฮอร์เซโกวีนา (กราดาชัตส์) ตั้งเมื่อ ค.ศ. 2013
มียอดขายทั้งหมดประมาณ 894 ล้านยูโร ผลิตอาหารนม 951 ล้านกิโลกรัม มีพนักงาน 2,120 คน ใน ค.ศ. 2013 ซ็อทเป็นบริษัทที่ใหญ่ที่สุดบริษัทหนึ่งในยุโรปที่ผลิตผลิตภัณฑ์ต่าง ๆ จากนม และเป็นบริษัทผู้นำด้านผลิตภัณฑ์นมบริษัทหนึ่งในโปแลนด์
ซ็อท นานาชาติ.
ซ็อทมีผลิตภัณฑ์จำหน่ายทั่วโลกมากกว่า 75 ประเทศและมีสำนักงานขายในเช็กเกีย สโลวาเกีย ฮังการี และสิงคโปร์ และมีสำนักงานใหญ่ที่รัสเซีย
ซ็อทที่เยอรมนี.
โรงงานแม่ของกลุ่มซ็อทตั้งอยู่ที่แมร์ทิงเงิน เป็นโรงงานผลิตโยเกิร์ต ขนมหวานและเนยมอซซาเรลลา โรงงานผลิตอื่น ๆ ในเยอรมนีอยู่ที่กึนทซ์บวร์ค (บาวาเรีย) เน้นหนักไปด้านเนยแข็งประเภทแข็งและค่อนข้างแข็ง เนยแข็งพร้อมส่วนประกอบอื่น ๆ และผลิตภัณฑ์ประเภทผงต่าง ๆ
ซ็อทในโปแลนด์.
ที่โปแลนด์โรงงานผลิตของซ็อทตั้งอยู่ที่ ออปอแล กวอกอวอ และ ราซิบอร์ส ซ็อทโปแลนด์ผลิตโยเกิร์ตผลไม้ ผลิตภัณฑ์ธรรมชาติ ของหวาน เครื่องดื่มและครีมเนยทวาร็อก
ซ็อทในบอสเนียและเฮอร์เซโกวีนา.
ที่บอสเนียและเฮอร์เซโกวีนา กราดาชัตส์ เน้นการผลิตนมยูเอชที ผลิตภัณฑ์ธรรมชาติ และเครื่องดื่ม
การพัฒนายั่งยืนและการกุศล.
เครื่องให้ความร้อนด้วยเศษไม้.
เครื่องให้ความร้อนด้วยเศษไม้ให้พลังงานแก่โรงงานที่ แมร์ทิงเงิน (เยอรมนี)
ปลูก –ต้นไม้ –เพื่อ-โลกเรา.
ตั้งแต่เดือนตุลาคม 2012 ซ็อท ได้มีกิจกรรมร่วมกับนักศึกษาที่ริเริ่มโครงการ ปลูก –ต้นไม้ –เพื่อ-โลกเรา (ก่อตั้ง ค.ศ. 2007) โดยจัดงาน "ซ็อท อบรมศึกษา ปลูก –ต้นไม้ –เพื่อ-โลกเรา" เป็นระยะ ๆ สม่ำเสมอ เป็นการแนะนำ สอนสนุก ๆ ให้เด็ก ๆ เพื่อให้เรียนรู้การทำตัวที่ไม่ทำลายสภาพอากาศและป้องกันสิ่งแวดล้อมธรรมชาติ
เด็ก ๆ วิ่งเพื่อเด็ก.
ตั้งแต่ภาคเรียน 2009/2010 ซ็อท เป็นผู้สปอนเซอร์ กิจกรรม "เด็ก ๆ วิ่งเพื่อเด็ก" (คำขวัญ: เคลื่อนไหวเพื่อประโยชน์) โดยทำเพื่อ หมู่บ้านฉุกเฉินช่วยเหลือเด็ก ของเยอรมนีและและทั่วโลก ได้ร่วมจัดกิจกรรมนี้ด้วยใจรักและพัฒนายั่งยืน ทำให้สาธารณชนสนใจเรื่องการศึกษาด้านอาหาร การออกกำลังกาย และกิจกรรมเพื่อสังคมมากขึ้น
ปลอดการเปลี่ยนยีน.